

**REPUBLIKA HRVATSKA**

**BJELOVARSKO BILOGORSKA**

**OPĆINA BEREK**

Berek, Berek 77

OIB: 43345188266

KLASA: 400-05/19-01/01

URBROJ: 2123/02-01-19-1

Berek, 14. veljače 2019. godine

BILJEŠKE

UZ FINANCIJSKE IZVJEŠTAJE

*za razdoblje od 01. siječnja do 31. prosinca 2018. godine*

**I. UVOD**

1. Naziv obveznika: **OPĆINA BEREK**

2. Sjedište obveznika: 43000 BEREK

3. Adresa sjedišta: Berek 77

4. Šifra općine: 018

5. Broj RKP-a: 29293

6. Matični broj: 02539578

7. OIB: 43345188266

8. Razina: 22

9. Razdjel: 000

10. Šifra djelatnosti - NKD 2007: 8411

11. Razdoblje**: 01. 01. – 31. 12. 2018. godine**

**Popis zakonskih i pod zakonskih akata koji se izravno odnose na financijsko izvještavanje:**

* Zakon o proračunu
* Zakon o izvršavanju Državnog proračuna Republike Hrvatske za 2018. godinu,
* Pravilnik o proračunskom računovodstvu i računskom planu,
* Pravilnik o financijskom izvještavanju u proračunskom računovodstvu.

**Financiranje javnih rashoda izvršeno je na osnovi slijedećih financijsko planskih dokumenata :**

* Proračun Općine Berek za 2018. godinu („Službeni glasnik Općine Berek“ broj 04/2017),
* Odluka o izvršavanju proračuna Općine Berek za 2018. godinu („Službeni glasnik Općine Berek“ broj 04/2017),
* I. Izmjene i dopune proračuna Općine Berek za 2018. godinu („Službeni glasnik Općine Berek“ broj 05/2018),
* II. Izmjene i dopune proračuna Općine Berek za 2018. godinu („Službeni glasnik Općine Berek“ broj 07/2018),
* III. Izmjene i dopune proračuna Općine Berek za 2018. godinu („Službeni glasnik Općine Berek“ broj 08/2018).

Sukladno Okružnici o predaji i konsolidaciji financijskih izvještaja proračuna, proračunskih i izvanproračunskih korisnika državnog proračuna te proračunskih i izvanproračunskih korisnika proračuna jedinica lokalne i područne ( regionalne ) samouprave za razdoblje od 1. siječnja do 31. prosinca 2018. godine Klasa: 400-02/18-01/44, Urbroj: 513-05-03-19-4 od 15. siječnja 2019. godine predaje se izvještaj razine 22 u zadanom roku do 15. veljače 2019. godine.

**Sastavljen je set financijskih izvještaja :**

* Bilanca na Obrascu: BIL,
* Izvještaj o prihodima i rashodima, primicima i izdacima na Obrascu: PR-RAS,
* Izvještaj o rashodima prema funkcijskoj klasifikaciji na Obrascu: RAS-funkcijski,
* Izvještaj o promjenama u vrijednosti i obujmu imovine i obveza na Obrascu: P-VRIO,
* Izvještaj o obvezama na Obrascu: OBVEZE.

**II. BILJEŠKE UZ OBRAZAC BIL**

U Bilancu su uneseni podaci iz Glavne knjige. Jednakosti među pojedinim pozicijama Bilance proizlaze iz propisanih knjigovodstvenih evidencija tako da AOP 001 Imovina = AOP 162 Obveze + Vlastiti izvori – 15.260.805,00 kn.

Za ispravak vrijednosti dugotrajne imovine korištene su stope propisane prema važećem Pravilniku o računovodstvu i računskom planu za proračune.

***Bilješka uz AOP 002 Nefinancijska imovina***: nefinancijska imovina u izvještajnom razdoblju veća je za 4,981 % u odnosu na izvještajno razdoblje prethodne godine, odnosno prikazana vrijednost na AOP 002 na dan 31. prosinca iznosi 11.692.574 kn.

***Bilješka uz AOP 010:*** AOP 010 bilježi porast za 228.040,00 kn ili 3,58238% u odnosu na prethodno izvještajno razdoblje, odnosno sa prijašnjih 6.365.637 kn na sadašnjih 6.593.677 kn. U izvještajnom razdoblju izvršeno je dodatno investicijsko ulaganje na objektima društvenih domova u:

- Begovači 183.288,00 kn

- Bereku 12.951,00 kn i

- Šimljani 31.800,00 kn.

Dodatna ulaganja na domu u Bereku obuhvaćaju poslove izrade nove fasade s termoizolacijom, obnova krovišta i sanitarnog čvora.

Dodatna ulaganja na domu u Šimljani obuhvaćaju poslove izrade nove fasade s

termoizolacijom i zamjenu dijela stolarije.

Dodatna ulaganja na domu u Šimljani obuhvaćaju poslove izrade nove fasade s

termoizolacijom i zamjenu dijela stolarije.

***Bilješka uz AOP 011:*** AOP 011 također bilježi vrijednosno značajniji porast u odnosu na prethodno izvještajno razdoblje. Naime ova stavka je povećana za 342.367,00 kn ili 12,3225% a u okviru ovog konta knjižena je izgradnja nerazvrstane ceste - pravac od križanja do Srijedske.

***Bilješka uz AOP 012:*** AOP 012 također bilježi vrijednosno značajniji porast u odnosu na prethodno izvještajno razdoblje. Naime ova stavka je povećana za 31.000,00 kn 0,007%, a u okviru ovog konta knjižena je izgradnja spomenika – centralni križ na mjesnom groblju u Bereku.

***Bilješka uz AOP 015:*** AOP 015 povećan je u odnosu na prethodno razdoblje za 19.351,00 kn ili 6,6081%. Povećanje stavke odnosi se na nabavu uredske opreme i namještaja i to: računalo, skener i kopir aparat.

***Bilješka uz AOP 017:*** AOP 017 povećan je u odnosu na prethodno razdoblje za 5.916,00 kn ili 0,01%. Povećanje stavke odnosi se na nabavu opreme za održavanje i zaštitu – peć i štednjak.

***Bilješka uz AOP 043:*** AOP 043 povećan je u odnosu na prethodno razdoblje za 55.000,00 kn ili 25,3106%. Povećanje stavke odnosi 2. Izmjene Prostornog plana Općine Berek.

***Bilješka uz AOP 052:*** tokom izvještajnog razdoblja povećana je vrijednost za „Poslovni objekti u pripremi za 323.939,00 kn - a odnose se na početak izgradnje:

- športske dvorane – 117.690,69 kn i

- kanalizacije – 206.248,31 kn.

***Bilješka uz AOP 063 Financijska imovina***: stanje na poziciji AOP 063 na dan 31. prosinca 2018. godine prikazuje povećanje za 2.200.951,00 kn ili 261% u odnosu na stanje na dan 01. siječnja 2017. godine, a razlog je objašnjen kroz AOP 64 i AOP 080.

***Bilješka uz AOP 064:*** veća odstupanja u okviru Financijske imovine prikazuje AOP 064 iz kojeg je vidljivo da su novčana sredstva na kraju izvještajne godine veća u odnosu na početak godine za 2.560.004,00 kn ili 1.601,20%. Stanje novčanih sredstva u banci i blagajni iznosi 2.730.535,00 kn i odgovara stanju izvoda s žiro računa i saldu blagajne na dan 31. prosinca 2018. godine.

Na žiro račun općine uplaćeno je od strane MRR za izgradnju ceste Ruškovac-Ploščica 2.524.833,00 kn. Sredstva se nalaze na ž.r. tj. nisu potrošena jer će radovi početi na proljeće 2019. godine., sukladno ugovoru s MRR i ugovoru s izvođačem koji je odabran na javnom natječaju.

***Bilješka uz AOP 080:*** AOP 080 smanjen je za 363.865 kn a je otpis potraživanja. Navedeno potraživanje odnosi se na knjiženje iz 2010. godine ( u tijeku revizije poslovanja) temeljem sredstava koje je općina trebala dobiti od BBŽ na ime izgradnje vodovodne mreže. Budući da ovo potraživanje nije moguće realizirati jer za trošak nisu stigli računi (objektivno nije se ništa niti radilo), Povjerenstvo za popis imovine i obveza, predložilo je načelniku da donese odluku o otpisu. Načelnik je Odluku o otpisu donio nakon čega je izvršeno i odgovarajuće knjiženje.

***Bilješka uz AOP 140:*** AOP 140 prikazuje povećanje potraživanja za prihode poslovanja za 1,4 % u odnosu na prethodno izvještajno razdoblje. Najveći porast bilježe potraživanja po osnovi obračunatih šumskog doprinosa 236.902,06 kn (dospijeće 2019.) i komunalnu naknadu u iznosu od 70.028,00 kn.

***Bilješka uz AOP 156:*** AOP 156 – 74.527,00 kn, prikazuje stanje ispravka vrijednosti potraživanja koje je knjiženo kako slijedi:

* Ispravak vrijednosti potraživanja 50% (1-3 g)……………………. 10.889,51 kn
* Ispravak vrijednosti potraživanja 75% (Finag stečaj)…………….. 37.046,34 kn
* Ispravak vrijednosti potraživanja 100% ( iznad 3 godine)………. 26.591,66 kn

***Bilješka uz AOP 163 Obveze:*** stanje pozicije AOP 163 prikazuje povećanje obveza za caa 475,40% u odnosu na dan 01. siječnja 2018. godine.

Stanje obveza na dan 31. prosinca 2018. godine iznosi 2.721.098 kn i to:

* obveze za zaposlene (plaće za 12/2018) iznose 66.930,45 kn
* obveze za rashode poslovanja – 129.334,50 kn
* naplaćeni prihodi budućih razdoblja – 2.524.833,02 kn (AOP 220)

( najveći dio obveze su nedospjele i odnose se na redovite mjesečne račune za struju, telefon razna održavanja (računi dospijevaju u 2019. godini) – sve obveze su podmirene u siječnji 2019. godine tj. u roku dospijeća,

* iznos od 2.524.833,02 kn (AOP 220) odnosi se na naplaćeni prihod budućeg razdoblja (knjiženo na kontima grupe 29), iz čega će se platiti obveza za asfaltiranje ceste Ruškovac – Ploščica.

AOP 163– 2.721.098 kn čine obveze – saldo obveza na dan 31.12.2018. koji je istovjetan saldu KUF- na dan 31.12.2018.g. i iznosi 196.265,00 kn i obveze za tuđe prihode (poljoprivredno zemljište i legalizacija) u iznosu 23.967,00 kn te obveze za prihode budućih razdoblja u iznosu od 2.524.833,00 kn.

***Bilješka uz AOP 233 Rezultat poslovanja:*** Na kraju izvještajnog razdoblja ostvaren je višak prihoda poslovanja u iznosu od 19.815,00 kn a struktura je prikazana uz obrazac PR-RAS.

**Tijekom 2018. godine Općina Berek nije se zaduživala kod kreditnih institucija i drugih pravnih subjekata te ne vodi nikakve sudske sporove.**

Općina Berek je provela popis imovine i obveza sa stanjem na dan 31.12.2018. godine.

Na temelju izvršenog popisa urađene su i od strane popisnog povjerenstva potpisane inventurne liste. Stanje imovine na inventurnim listama i u glavnoj knjizi proračuna je istovjetno.

Vrijednost imovine u vlasništvu Općine Berek na dan 31.12.2018. godine iznosi 15.260.805,00 kuna – AOP 001 i čini je:

* sadašnja vrijednost imovine na 31.12.2018. godine 11.692.574,00 kuna – AOP 002, što je istovjetno saldu na računima grupe 0 na 31.12.2018.
* financijska imovina ( žiro račun i potraživanja ) 3.568.231,00 kuna - AOP 063.

Financijsku imovinu čini:

* stanje žiri računa 31.12.2018. 2.730.535,00 kn
* Komunalac Garešnica 466.400,00 kn
* Komunalac Berek 20.050,00 kn
* Krugoval Garešnica 2.500,00 kn
* Potraživanja za prihode poslovanja 348.746,00 kn

----------------------------------

3.568.231,00 kn (AOP 063)

**III. BILJEŠKE UZ IZVJEŠTAJ O PRIHODIMA I RASHODIMA, PRIMICIMA I IZDACIM (PR-RAS)**

***Bilješka uz AOP 629 i 630:*** Ukupni prihodi i primici ostvareni su u iznosu od 4.514.086 kn što pokazuje blago povećanje 16,2% u odnosu na 2018. godinu.

Ukupni rashodi i izdaci ostvareni su u iznosu od 4.094.588 kn što pokazuje smanjenje od 7,3% u odnosu na 2018. godinu.

U nastavku daje se detaljniji tabelarni prikaz usporedbe ostvarenja prihoda u izvještajnom razdoblju u odnosu na prethodnu 2017. godinu.

|  |
| --- |
| **Tablica 5: Ostvareni prihodi Općine Berek u 2017. i 2018. godini** |

|  |  |  |  |  |
| --- | --- | --- | --- | --- |
| **Račun** | **Opis** | **Ostvarenje 2017.** | **Ostvarenje 2018.** | **Indeks** |
| **6** | **Prihodi poslovanja – AOP 001** | **3.885.440** | **4.514.086** | **116,17%** |
| **61** | **Prihodi od poreza – AOP 002** | **778.202** | **2.436.503** | **313,1%** |
| **611** | **Porez i prirez na dohodak – AOP 003** | **682.534** | **2.338.675** | **342,6%** |
| 6111 | Porez i prirez na doh. od nesam. Rada – AOP 004 | 724.697 | 2.257.855 | 311,59% |
| **613** | **Porez na imovinu - AOP 018** | **78.397** | **78.570** | **100,22%** |
| 6131 | Stalni porezi na nepokretnu imovinu (zemlju, zgrade, kuće…) | 16552 | 14236 | 86,0% |
| 6134 | Porez na promet nekretninama | 61.845 | 64.334 | 104,0% |
| 6142 | Porez na potrošnju alkoholnih i bezalkoholnih pića | 16.996 | 18.618 | 109,5% |
| 6145 | Porez na tvrtku | 275 | 640 | 232,7% |
|  |  |  |  |  |
| **63** | **Pomoći iz inozemstva i od subjekata unutar općeg proračuna – AOP 045** | **2.342.567** | **1.261.682** | **53,9%** |
| **633** | **Pomoći iz inozemstva i subjekata unutar općeg proračuna – AOP 054** | **2.046.134** | **725.237** | **35,40%** |
| 6331 | Tekuće pomoći iz proračuna – AOP 055 | 1.226.047 | 330.237 | 26,9% |
| 6332 | Kapitalne pomoći iz proračuna – AOP056 | 820.087 | 395.000 | 48,20% |
| **634** | **Pomoći od izvanproračunskih korisnika – AOP 057** | **296.433** | **536.445** | 181,0% |
| 6341 | Tekuće pomoći od izvanprorač.korisnika – AOP 058 | 296.433 | 536.445 | 181,0% |
| 6342 | Kapit. pomoći od izvanprorač.korisnika – AOP 059 | 0,00 | 0,00 | **0,00%** |
| **64** | **Prihodi od imovine – AOP 074** | **404.083** | **267.697** | **66,20%** |
| 6413 | Kamate na oročena sredstva i depozite po viđenju-AOP 077 | 6,00 | 2,00 | 33,3% |
| 6414 | Prihodi od zateznih kamata – AOP 078 | 0,00 | 0,00 | 0,00% |
| 6421 | Naknade za koncesije – AOP 084 | 67.091 | 0 | 0% |
| 6422 | Prihodi od zakupa i iznajmljiv. imovine – AOP 085 | 226.977 | 163.082 | 71,8% |
| 6423 | Naknada za korištenje nefinancijske imovine(za H.telekom mrežu) – AOP 086 | 96.044 | 95.200 | 99,1% |
| 6429 | Ostali prih.od nefin.imov.(legalizacija) – AOP 089 | 13.971 | 9.413 | 67,4% |
| **65** | **Prihodi od upravnih i administrativnih i upravnih pristojbi – AOP 105** | **309.432** | **309.432** | **52,40%** |
| 6511 | Državne upravne i sudske pristojbe – AOP 107 | 2.061 | 739 | **35,9%** |
| 6512 | Županijske, gradske i općinske pristojbe i naknade (god.rješ.za grobno mjesto) – AOP 108 | 9.480 | 0 | 0% |
| 6514 | Ostale pristojbe i naknade – AOP 110 | 0,00 | 0,00 | 0,00% |
| 6522 | Prihodi vodnog gospodarstva – AOP 113 | 3.600 | 1.763 | 49,0% |
| 6524 | Doprinosi za šume – AOP 114 | 133.433 | 361.782 | 271,10% |
| 6526 | Ostali nespomenuti prihodi – AOP 116 | 5.086 | 1.075 | 21,10% |
| 6531 | Komunalni doprinosi – AOP 120 | 15.777 | 13.319 | 84,4% |
| 6532 | Komunalna naknada – AOP 121 | 139.995 | 128.626 | 91,90% |
| **66** | **Prihodi od prodaje proizvoda i robe te pruženih usluga i prihodi od donacija – AOP 123** | **46.394** | **40.565** | **87,4%** |
| 6615 | Prihodi od pruženih usluga – vagarina – AOP 126 | 46.394 | 40.565 | 87,40% |
| **68** | **Kazne, upravne mjere i ostali prihodi – AOP 136** | **4.756** | **335** | **7,0%** |
| 6818 | Upravne mjere – AOP 145 | 475 | 225 | 47,4% |
| 6831 | Ostali prihodi – AOP147 | 4.281 | 110 | 2,60% |
| **7** | **Prihodi od prodaje nefinancijske imovine** | **0,00** | **0,00** | **0,00%** |
| 7111 | Zemljište | 0,00 | 0,00 | 0,00% |
|  | **UKUPNO** | **3.885.440** | **4.514.086** | **116,20%** |

***Tablica 5. prikazuje da najznačajnije prihode Proračuna Općine Berek*** i u 2018. godini čine upravo prihodi poslovanja koji obuhvaćaju prihode od poreza, pomoći, prihode od imovine, prihode od upravnih pristojbi i po posebnim propisima te druge prihode poslovanja. Udio prihoda poslovanja u ukupnim prihodima i primicima iznosi 100%.

Najveći udio prihoda poslovanja u 2018. godini čine prihod od poreza u iznosu od 2.436.503kn te prihodi od pomoći iz inozemstva i subjekata unutar općeg proračuna i to u iznosu od 1.261.682kn.

Najveći porast prihoda poslovanja u 2018. godini bilježi kategorija prihoda od poreza i prireza na dohodak od nesamostalnog rada (AOP 004). Razlog takvog značajnijeg porasta kategorije prihod od poreza na dohodak AOP 004 je činjenica da je općina dobila sredstva za fiskalno izravnavanje u iznosu od 1.640.148,49 kn što je u 2017. godini bilo knjiženo na kontima grupe 63. Struktura naplaćenog prihoda od poreza izgleda ovako:

* 6111 – Prihod od poreza na doh.od nesamostalnog rada………………617.706,63 kn
* 61111- Prihod od sredstava za fiskalno izravnavanje………………. 1.640.148,49 kn

***Bilješke uz AOP 018*** - Do značajnijih promjena u kategoriji prihoda poslovanja bilježe i porezi na imovinu. Ti su prihodi u odnosu na 2018. godinu ostvareni na nivou 2017. godine.

U odnosu na neke ranije godine (2016. i ranije) došlo je već u 2017. a nastavljeno i u 2018. do značajnijeg povećanja u prvom redu zbog povećanja prihoda od poreza na promet nekretninama.

U okviru ovog Aop-a knjiženi su prihodi:

* Porez na potrošnju …………….18.618,00 kn (AOP 026)
* Porez na tvrtku…………………. 640,00 kn (AOP 028)
* Porez na kuće za odmor………..14.236,00 kn (AOP 019)

***Bilješke uz AOP 022*** - Povremeni porezi na imovinu u 2017. godini prihodovani su u iznosu od 61.845 kn kn, a u izvještajnom razdoblju oni iznose 64.334 kn.

***Bilješke uz AOP 045*** – Pomoći iz inozemstva i od subjekata unutar općeg proračuna u izvještajnom razdoblju smanjene su za 1.080.885 kn odnosno ostvareni 53,9%.

***Bilješka uz AOP 054*** - Pomoći proračunu iz drugih proračuna u izvještajnom razdoblju manji su za 1.320.897 kn, odnosno ostvareni 35,4% u odnosu na 2017. godinu. Razlog takvog značajnijeg smanjenja kategorije pomoći u 2018. godini je smanjenje pomoći izravnanja dodijeljenim iz državnog proračuna, a ostale pomoći su ostale na nivou prethodne godine.

Za visinu sredstva koja su smanjena na ovom AOP- povećan je AOP 004 jer su ta sredstva došla u proračun kao „sredstva za fiskalno izravnavanje“..

U okviru navedene skupine konta knjižene su:

* Tekuće pomoći - mala škola……………………………1.760,00
* Tekuće pomoći – arheološka istraživanja…………….. 25.000,00
* Tekuće pomoći – elementarna nepogoda……. ………..25.527,00
* Tekuće pomoći – cesta Berek-Srijedska………………264.000,00
* Tekuće pomoći –kanalizacija………………………….220.000,00
* Tekuće pomoći – dom Begovača……………………. 150.000,00
* Tekuće pomoći – za ogrjev za 41 korisnik.………… 38.950,00

***Bilješke uz AOP 57, 58*** – Tekuće pomoći od izvanproračunskih korisnika u izvještajnom razdoblju veće su za 240.012,00 kn ili caa 181% u odnosu na 2017. godinu. Razlog takvog značajnijeg porasta kategorije pomoći u 2018. godini je financiranje poticajnog zapošljavanja od strane HZZ-e.

* Tekuće pomoći od HZZ – sufinanciranje javnih radova….. 326.723,80 kn
* Tekuće pomoći za „Program zaželi“……………………….209.720,36 kn

Tijekom 2018. u „Programu javnih radova“ sudjelovalo je 13 radnika , a u „Programu zaželi“ radi 7 žena.

***Bilješke uz AOP 83*** – Prihodi od nefinancijske imovine u izvještajnom razdoblju iznose 267.695 kn i manji su za 136.388 kn u odnosu na prethodnu godinu, tj. iznose 66,2% u odnosu na 2017. godinu. Prihode od nefinancijske imovine sačinjavaju:

- naknade za koncesije (koncesija nije obniovljena)…………………... 0,00

- prihodi od zakupa i prodaje poljopr.zemlj.u vl.RH i općine………….134.522,00

- prihod od iznajmljivanja posl.prostora……………………………….. 25.460,00

(4 poslovna prostora)

- prihod od zakupa – pokretna prodaja

( 2 trgovca – pokretna prodaja po selima)…………………………… 2.600,00

- prihod od jednodnevnog iznajmljivanja domova………………….. 500,00

- naknada za korištenje javnih površina …………………………….. 250,00

- prihod od korištenja zemljišta za telekomunikacijske vodove……….. 94.950,00

( ugovor s H.telekom – godišnja naknada 94.950,00 kn)

***Bilješke uz AOP 89*** – Ostali prihodi od nefinancijske imovine u izvještajnom razdoblju manji su za caa 33% u odnosu na 2017. godinu. Ostale prihode od nefinancijske imovine sačinjavaju:

- naknada za zadržavanje nezakonito izgrađenih zgrada ……………..9.413,00 kn.

U 2018. godini zabilježeno je smanjenje prihoda od legalizacije ali općina je obradila (izdala rješenja) za sve zahtjeve koje smo dobili. O stanju predmeta koji su još u obradi mi nemamo pouzdanu evidenciju jer su oni u nadležnosti Ureda za graditeljstvo u Garešnici.

***Bilješke uz AOP 105 –*** Prihodi od upravnih i administrativnih pristojbi, pristojbi po posebnim propisima i naknada u izvještajnom razdoblju veći su za 163,9% u odnosu na 2017. godinu. Najveći povećanje unutar kategorije prihoda bilježe prihodi po osnovi šumskog doprinosa koji u izvještajnom razdoblju prihodovani u iznosu od 361.782,00 (AOP114).

***Bilješke uz AOP 120 –*** Prihodi od komunalnog doprinosa u izvještajnom razdoblju manji su za 18,45% u odnosu na 2017. godinu.). Razlog smanjenja ovog prihoda u odnosu na 201 je manji broj predanih zahtjeva odnosno smanjena izgradnja ali i legalizacija.

***Bilješke uz AOP 121 –*** Prihodi od komunalne naknade u izvještajnom razdoblju je manji je za 11.369,00 kn ali je još uvijek veći od izdanih rješenja (zaduženja). I u 2018. godini redovito poduzimale radnje za naplatu (opomene, ovrhe, van sudske nagodbe). Ukupni dug za komunalnu naknadu na dan 31.12.2018. iznosi 70.006,74 kn što je do sada najniži nivo dugovanja.

***Bilješke uz AOP 126*** – Prihodi od pruženih usluga – vagarine u izvještajnom razdoblju povećan je ostvaren na nivou prethodne godine 40.565,00 kn. Općina Berek ima registrirani stočni sajam na kojem se naplata vrši temeljem cjevanika koji je usvojilo općinsko vijeće. Voditelj sajma je donačelnik – volonter koji je u svom djelokrugu zadužen za funkcioniranje stočnog sajma.

**Tablica 6: Ostvareni rashodi Općine Berek u 2016. i 2017. godini**

|  |  |  |  |  |
| --- | --- | --- | --- | --- |
| **Račun** | **Opis** | **Ostvarenje 2017.** | **Ostvarenje 2018.** | **Indeks** |
| **3** | **Rashodi poslovanja** | **2.838.992** | **3.085.326** | **108,7%** |
| 31 | Rashodi za zaposlene | 518162 | 906.720 | 175,00% |
| 32 | Materijalni rashodi | 1.819.366 | 1.543.066 | 84,80% |
| 34 | Financijski rashodi | 9715 | 9.921,00 | 102,1% |
| 35 | Subvencije | 4.147 | 1.481,00 | 35,70% |
| 36 | Pomoći dane u inozemstvo i unutar općeg proračuna | 35.820 | 46.908,00 | 131,7% |
| 37 | Naknade građanima i kućanstvima | 168.759 | 200.884 | 119,00% |
| 38 | Ostali rashodi | 283.023 | 376.346 | 133,0% |
| **4** | **Rashodi za nabavu nefinancijske imovine** | **1.575.691** | **1.009.262** | **64,1%** |
| **41** | **Rashodi za nabavu neproiz.dug.imovine** | **0,00** | **3.000,00** |  |
| 42 | Rashodi za nabavu proizvedene dugotrajne imovine | 944.530 | 778.223 | 82,4% |
| 45 | Rashodi za dodatna ulaganja na nefinancijskoj imovini | 631.161 | 228.039 | 36,1% |
|  | **UKUPNO** | **4.414.683** | **4.414.683** | **64,1%** |

Vrijednosno najznačajniji promjene u kategoriji rashoda i u 2018. godini u odnosu na 2017. godinu nastale su na sljedećim kategorijama:

***Bilješke uz AOP 149 –*** Rashodi za zaposlene povećani su u izvještajnom razdoblju za 75,00 % u odnosu na prethodnu godinu. Razlog povećanja je činjenica da je u Općini od lipnja 2018) bilo zaposleno 11 radnika u kategoriji „javni radovi“ i 7 djelatnica u kategoriji „Program zaželi“ te 1 službenica na stručnom osposobljavanju. Osim toga u Jedinstvenom upravnom odjelu općine stalno je zaposlena je jedna službenica na puno radno vrijeme, jedna na nepuno radno vrijeme, jedna namještenica na nepuno radno vrijeme i općinski načelnik. Sredstva za plaće djelatnika iz kategorija „Javni rad“, „Program zaželi“ i stručno osposobljavanje osigurao je HZZ-e. Plaće u Općini Berek su isplaćivane sukladno Zakonu i Pravilniku.

***Bilješke uz AOP 160 –*** Materijalni rashodi smanjeni su u izvještajnom razdoblju za 276.490 kn i iznose 84,80% u odnosu na 2017.

***Bilješke uz AOP 161 –*** Naknade troškova zaposlenih iznose 59.362 kn i povećane su za 34.483 kn u odnosu na prethodnu godinu. Razlog povećanja je činjenica da je u Općini od lipnja 2018) bilo zaposleno 11 radnika u kategoriji „javni radovi“ i 7 djelatnica u kategoriji „Program zaželi“ te 1 službenica na stručnom osposobljavanju. Troškovi prijevoza na posao i s posla isplaćivani su za 14 djelatnika.

***Bilješke uz AOP 166*** *-* U okviru skupine konta materijalnih rashoda najznačajnije povećanje bilježe rashodi za usluge NA AOP 166. Navedeni su rashodi porasli za 21,4 % u izvještajnom razdoblju.

Najznačajnije povećanje bilježi rashod za energiju - 13%, a razlog je povećana potrošnja goriva za kosilice, traktor i komunalno vozilo. Naime 11 novo zaposlenih djelatnika su obavljali poslove održavanja javnih površina u što spada obilazak terena i košnja graba, parkova, igrališta i sl.

***Bilješke uz AOP 170*** *–*Troškovi materija i dijelova za tekuće i investicijsko održavanje iznose 45.362,00 kn i povećani su za 23.215 kn ili za 204,8% u odnosu na 2017.godinu. U okviru ove skupine knjiženi su izdaci materijal vezano za:

* Održavanje mjesnih domova (sanitarni čvor, podovi i sl…………… 22.087,95 kn
* Održavanje lokalnih cesta ( nabava kamena)………………………...12.519,28 kn
* Materijal i dijelovi za održavanje kosilica, motorke i sl…………….. 9.515,50 kn

***Bilješke uz AOP 174*** *-*  Ukupni troškovi za usluge iznose 1.072.293 kn, i iznose 81% u odnosu na prethodno razdoblje. Najznačajniji troškovi u okviru ove skupine su:

***Bilješke uz AOP 175*** – Ukupni troškovi za telefon i poštu ostali su na nivou prošle godine i iznose 30.312 kn (fixni telefon, mobiteli tarifa flex i poštanske usluge.

***Bilješke uz AOP 176*** – Troškovi za usluge tekućeg i investicijskog održavanja iznose 356.225 ili 48% u odnosu na prethodnu godinu. U okviru ove skupine najznačajniji su troškovi održavanja mjesnih domova i nerazvrstanih cesta. U 2018. godini pojačano su održavani:

* Mjesni dom Podgarić ( izrada sanitarnog čvora – 26.000,00 kn
* Mjesni dom Berek - limarski radovi 42.173,35 kn, nadstrešnica 2.235,00 kn i rasvjetna tijela 3.000 kn
* Mjesni dom Šimljana - sanitarni čvor 20.000,00 kn i izrada staze uz dom nakon postavljanja nove fasade 14.862,50 kn
* Nerazvrstane ceste ukupno 81.446,15 i zimska služba 67.256,25 kn. Tijekom 2018. godine sukladno Programu održavanja izvođeni su radovi i usluge na nerazvrstanim cestama kako slijedi:

U naselju Berek – cesta put prema kapelici sv.Ilije – iskop putnih jaraka 2.500,00 kn, nasipavanje bankinai košnja graba od raspela prema srijedskoj 20.300,00 kn, uređenje i nasipavanje puta prema pravoslavnom groblju 11.325,00 kn i velikim livadama od Jurišića 6.300,00 kn.

U naselju Gornja Garešnica – sanacija ceste prema Prokopu 36.766,15 kn i košnja bankina uz cestu prema Prokopu 2.565,00 kn.

U naselju Begovača - sanacija mosta na cesti kroz selo 750,00 kn.

U naselju Krivaja – košnja bankina uz cestu prema selu 940,00 kn.

* Održavanje središnjeg parka u Bereku – Obavljeni su radovi montaže i demontaže blagdanske rasvjete 6.000,00 kn, servis pumpe na fontani 399,76 kn i jesenski radovi na hortikulturi parka 12.375,00 kn.
* Održavanje javne rasvjete obavlja po ugovoru „Rotor“ Bjelovar i iznosi 57.453,75 kn (3x godišnje zamjena sijalica i popravke)
* Održavanje kopir aparata 2.428,13 kn (ugovor Canofax)
* Održavanje računalne opreme i računala 1.530,50 (ugovor Omega)
* Održavanje prijevoznih sredstava (2 automobila) 11.635,50 kn.

***Bilješke uz AOP 177*** – Usluge promidžbe i informiranja izvršene su u iznosu od 83.627 kn što je smanjenje u odnosu na prethodno razdoblje, odnosno 83,6% od ostvarenja u 2017. godini..

U okviru ove grupe knjiženi su rashodi za usluge promidžbe i informiranja i to:

* Elektronski mediji – 27.679,77 kn ( ugovori s Tv Net-Mreža Zagreb, Krugoval Garešnica i Radio Čazma, PORTAL Zvono i Finoteka)
* Tisak – 28.072,50 kn (ugovori Bjelovarski lis, Pučki kalendar i blagdanske čestitke)
* Promidžbeni materijal – 13.447,50 kn (blagdanski poklon paketi, galanterija, kalendari)
* Održavanje weba – 7.500,00 (ugovor )
* Savjetovanje s javnošću – 4.500,00 (ugovor)
* Objava oglasa javne nabave – 1.875,00 kn
* Domena web – 552,50 kn

***Bilješka uz AOP 178*** – komunalne usluge su ostvarene na nivou 2017. godine. U okviru ove grupe knjiženo je:

* Opskrba vodom – 3.777,13 kn (ugovor s distributerom Komunalije vodovod Čazma)
* Iznošenje i odvoz smeća – 28.211,35 kn (ugovori s Komunalac Garešnica za komunalni otpad i zelene otoke, Unija nova Zagreb za staklenu ambalažu )
* Slivna vodna naknada – 3.293,97 kn (vodna naknada – rješenje Hrvatske vode)
* Naknada za ekološku rentu – 10.505,16 ( ugovor Općina Velika Trnovitica, mjesečno 875,43 kn)
* Deratizacija i dezinsekcija – 24.175,00 kn (ugovor Škarda Čazma 2 deratizacije i dezinsekcija)

***Bilješka uz AOP179*** – Zakupnine i najamnine ostvarene su u iznosu od 34.399 kn što je 34,7% više nego 2017. godine:

* Zakup aparata za vodu – 540,00 kn (ugovor 45,00x12mj)
* Zakup javna rasvjeta oprema – sijalice štedne – 16.359,60 (ugovor )
* Najam kosilica od Komunalnog društva Berek – 17.500,00 (ugovor)

***Bilješke uz AOP 180*** - Zdravstvene i veterinarske usluge ostvarene su u iznosu od 53.508 kn što je povećanje u odnosu na 2017. godinu od 39,5% a obuhvaćaju:

* Obavezni zdravstveni pregledi zaposlenika – 11.930,00 (ugovor)
* Veterinarske usluge na mjesnom sajmu – 39.250,75 kn (ugovor i rješenje- caa 3.000,00 kn/mj)
* Laboratorijske usluge – atest ispravnosti vode u domu Šimljanik – 2.327,83 kn.

***Bilješke uz AOP 181*** – Intelektualne i osobne usluge povećane su za 15,3% u odnosu na prethodno razdoblje:

* Ugovori o djelu (vaganje na mjesnom sajmu)…………………………..7.543,91 kn
* Odvjetničke usluge (uređenje zemljišta Podgarić)………………………3.750,00 kn
* Geodetsko-katastarske usluge (parcelacija dom Begovača

I kč.k.o.Berek i geodetsko snim.doma Šimljanik)…………………… 18.616,50 kn

* Vještačenje – predmet Vila Garić i jezero……………………………. 3.000,00 kn
* Izrada Procjene rizika od velikih nesreća…………………………….. 11.500,00 kn
* Izrada studije za širokopojasni Internet………………………………. 12.469,55 kn
* Revizija glavnog projekta – kulturni centar………………………….. 3.250,00 kn
* Izrada Programa raspolaganja poljopr.zemljištem……………………. 12.500,00 kn
* Plan gospodarenja otpadom…………………………………………… 5.500,00 kn
* Izjave, izvještaji i sl. – fiskalna odgovornost………………………….. 4.875,00 kn
* Izrada projekta identifikacije imovine………………………………… 6.250,00 kn
* Ugovor o stručnom nadzoru G.Garešnica i Šimljanik…………………. 2.500,00 kn
* Ugovor o vođenju knigovodstva, evidencija i obračuna…………… 249.000,00 kn

***Bilješke uz AOP 185 –*** ostali nespomenuti rashodi poslovanja smanjeni su za 38% a u okviru njih bilježi se povećanje:

- troškova naknada predstavničkih i izvršnih tijela (AOP186) za 72,9% manje nego u prethodnom razdoblju

- premije osiguranja (automobila, vodovodne mreže i dr. imovine te zaposlenih 31.347 kn,

- reprezentacije (AOP 188) 88.755,00 za 22,4% ( održavanje trodnevne proslave dana općine, koncerti i sl.)

***Bilješke uz AOP 229 –*** tekuće pomoći unutar opće države povećane su za 11.279 kn ili 31,7%

u izvještajnom razdoblju u odnosu na prethodnu godinu, a odnose se na:

* Tekuće pomoći o.š.berek………………………………………………8.908,30 kn
* Gradski muzej Bjelovar (za arheološka istraživanja u O.Zidu)…….. 35.000,00 kn
* Gorska služba spašavanja…………………………………………… 3.000,00 kn

***Bilješke uz AOP 246 i 253*** – Naknade građanima u novcu i naravi povećane su za 19% u odnosu na 2017. godinu i isplaćene su u iznosu od 200.884. Razlog takvog povećanja je rezultat dugotrajne nezaposlenosti nekih dijelova stanovništva općine Berek kao i teško stanje općenito na selu te sve više građana traži pomoć. Dodjela pomoći u novcu i naravi regulirana je Pravilnikom i Planom socijalnih potreba.

***Bilješke uz AOP 257 –*** Ostali rashodi su smanjeni u odnosu na prethodno razdoblje za 33% a isplate su vezane za kulturu, rad udruga, vatrogasnu djelatnost (5% izvornog proračuna), športsku djelatnost (pomoć lokalnom N.K.), vjersku djelatnost (pomoć župama Samarica i Ivanska) i dr.

***Bilješke uz AOP 341*** – Rashodi za nabavu proizvedene dugotrajne imovine u izvještajnom razdoblju smanjeni su za 35,9%. Razlog takvog smanjenja je dovršetak investicija koje su se prenosile iz 2016. u 2017. (financiranje fasade na domu Šimljana, Berek) a od novih investicija u 2018. godini radili su se slijedeći objekti:

* Dom Begovača ……………………….. 183.288,00 kn
* Dom Šimljana (okončana sit.)………… 31.800,00 kn
* Dom Berek (nadzor)………….. ……….. 12.951,00 kn
* Cesta prema Berek - Srijedskoj 2. faza ..342.367,34 kn
* Centralni križ na groblju Berek……….. 31.000,00 kn
* Kanalizacija (u pripremi)………………. 284.367,94 kn
* Nabavljena oprema

(računalo, skener, kopir aparat)…………. 25.916,63 kn

* Prostorni plan (Izmjene)………………….55.000,00 kn

***Bilješke uz AOP 357*** – Rashodi za izgradnju poslovnih objekata u izvještajnom razdoblju smanjeni su u odnosu na 2017. godinu za caa 88,8% i iznose 39.571 kn. Razlog smanjenju je činjenica da je u 2017. godini započeta izgradnja domova Berek i Šimljana a radovi su završeni u 2018. godini pa je na AOP-u prikazana samo okončana situacija i nadzor:

* Dom Šimljana (okončana sit.)………… 31.800,00 kn
* Dom Berek (nadzor)………….. ……….. 12.951,00 kn

***Bilješke uz AOP 358*** – Rashodi za izgradnju lokalnih i nerazvrstanih cesta odnose se na izgradnju ceste Berek – Srijedska za koju smo od MRRiEF dobili 264.000,00 a ostatak je uložen iz općinskog proračuna – izvor šumski doprinos i poljoprivredno zemljište. Na taj način je financirana I faza a dovršetak ceste tj. II faza planiran je u 2018. godini.

* Cesta prema Berek - Srijedskoj 2. faza…….. 342.367,34 kn

***Bilješke uz AOP 361, 363 i 382*** - Nabavljena oprema i nematerijalna imovina:

* računalo, skener, kopir aparat…………. 25.916,63 kn

***Bilješke uz AOP 393 -*** U 2018. godini započeti su radovi - dodatna ulaganja na građevinskim objektima u vlasništvu Općine i to:

* Mjesni dom Begovača – izrada nove termo fasade, izmjena krovišta – 183.288,00 kn (financiranje MRRIFEU 160.000,00 kn a ostatak općinski proračun)
* Mjesni dom u Šimljani 12.951,00 kn – završna situacija a odnosi se na investiciju iz 2017. izrada nove termo fasade (financiranje MRRIFEU 160.000,00 kn a ostatak općinski proračun)
* Mjesni Dom Berek (nadzor)………….. ……….. 12.951,00 kn Radovi na obnovi doma su dovršeni u 2017.

**IV. BILJEŠKE UZ IZVJEŠTAJ RAS FUNKCIJSKI**

Funkcijski se klasificiraju rashodi poslovanja i rashodi za nabavu nefinancijske imovine, dok se izdaci za financijsku imovinu i otplatu zajmova ne razvrstavaju funkcijski te se ne uključuju u ovaj izvještaj.

Izvještaj o rashodima prema funkcijskoj klasifikaciji na AOP 137 odgovara iznosu na AOP 404 Ukupni rashodi u Obrascu PR-RAS u iznosu od 4.094.588 kn.

|  |  |  |  |
| --- | --- | --- | --- |
| Funkcija | Opis | Ostvarenje | AOP oznaka |
| 01 | Opće javne usluge | 1.351.626 | 001 |
| 03 | Javni red i sigurnost | 116.013 | 024 |
| 04 | Ekonomski poslovi | 692.346 | 031 |
| 05 | Zaštita okoliša | 491.318 | 071 |
| 06 | Usluge unapređenje stanovanja i zajednice | 720.016 | 078 |
| 08 | Rekreacija, kultura, religija | 237.636 | 103 |
| 09 | Obrazovanje | 12.050 | 110 |
| 10 | Socijalna zaštita | 473.583 | 125 |

**V. BILJEŠKE UZ IZVJEŠTAJ O OBVEZAMA**

***Bilješke uz AOP 001*** – stanje obveza na početku kvartala tj. 01.01.2018. godine je 572.432 kn. (AOP 036 iz prethodnog izvještaja)

AOP 036 – stanje obveza na kraju kvartala tj. 31.12.2018. godine je 196.265 kn.

Stanje dospjelih obveza je 3.100,00 kn a stanje nedospjelih obveza 193.165 kn. Tijekom siječnja 2019. godine plaćeni su svi računi koji se odnose na 2018. godinu.

Najveći pojedinačni neplaćeni račun je račun dobavljača – Komunalac Berek u iznosu od 20.750,00 kn.

Saldo KUF-a na dan 31.12.2018. godine iznosi: 172.298,43 i obveze za tuđe prihode (poljoprivredno zemljište) 23.966,52 kn kn što je jednako saldu na računima grupe 2 i AOP-u 036 obrasca. U siječnju 2019. godine plaćeni su svi računi iz salda 31.12.2018.

**VI. BILJEŠKE UZ OBRAZAC P-VRIO**

***Bilješka uz AOP 01, 018, 026 i 032* –** Općina Berek odnosno Općinski načelnik po preporuci Povjerenstva za otpis imovine i obveza otpisao je potraživanje prema BBŽ Vodama koje je u općinske evidencije uknjiženo 2010. temeljnicom, u tijeku revizije proračuna a vezano za sredstva koja je općina trebala dobiti od BBŽ na ime izgradnje vodovodne mreže. Budući da ovo potraživanje nije moguće realizirati jer za trošak nikad nisu stigli računi odlučeno je da se ono otpiše.

Bilješke sastavila: Biljana Šunjić NAČELNIK:

Tel. 548-017 Mato Tonković, v.r.